CELEX: 32015D1068
Language: fi
Date: 2015-07-01 00:00:00
Title: Komission täytäntöönpanoasetus (EU) 2015/1068, annettu 1 päivänä heinäkuuta 2015, eräistä Kiinasta tuotaviin eläinperäisiin tuotteisiin liittyvistä suojatoimenpiteistä tehdyn päätöksen 2002/994/EY muuttamisesta (tiedoksiannettu numerolla C(2015) 4437) (ETA:n kannalta merkityksellinen teksti)

3.7.2015   
            
            
               FI
            
            
               Euroopan unionin virallinen lehti
            
            
               L 174/30
            
         KOMISSION TÄYTÄNTÖÖNPANOASETUS (EU) 2015/1068,
   annettu 1 päivänä heinäkuuta 2015,
   eräistä Kiinasta tuotaviin eläinperäisiin tuotteisiin liittyvistä suojatoimenpiteistä tehdyn päätöksen 2002/994/EY muuttamisesta
   
      
         (tiedoksiannettu numerolla C(2015) 4437)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Komission päätöstä 2002/994/EY (2) sovelletaan kaikkiin Kiinasta tuotaviin ja ihmisravinnoksi tai rehuksi tarkoitettuihin eläinperäisiin tuotteisiin.
            
         
               (2)
            
            
               Mainitun päätöksen 2 artiklan 1 kohdan mukaisesti jäsenvaltioiden on kiellettävä kyseisten tuotteiden tuonti. Päätöksen 2 artiklan 2 kohdassa säädetään kahdesta kieltoa koskevasta poikkeuksesta.
            
         
               (3)
            
            
               Päätöksen 2002/994/EY 2 artiklan 2 kohdan ensimmäisen poikkeuksen mukaisesti jäsenvaltioiden on sallittava kyseisen päätöksen liitteessä olevassa I osassa lueteltujen tuotteiden tuonti noudattaen kyseisiin tuotteisiin sovellettavia, eläinten terveyttä ja kansanterveyttä koskevia erityisedellytyksiä.
            
         
               (4)
            
            
               Kyseisen päätöksen 2 artiklan 2 kohdan toisen poikkeuksen mukaisesti jäsenvaltioiden on sallittava kyseisen päätöksen liitteessä olevassa II osassa lueteltujen tuotteiden tuonti, kun niihin on lisäksi liitetty Kiinan toimivaltaisen viranomaisen antama erityinen vakuutus siitä, että kyseiset tuotteet eivät vaaranna ihmisten tai eläinten terveyttä.
            
         
               (5)
            
            
               Kahden tuoteluettelon olemassaolosta on aiheutunut epävarmuutta sovellettaessa päätöstä 2002/994/EY, koska joitakin aineita, kuten rehun ja elintarvikkeiden lisäaineita, ravintolisiä ja rehuaineita, ei ole sisällytetty kumpaankaan luetteloon. Kiinan viranomaiset ovat pyytäneet muiden aineiden lisäämistä I osaan, ja komissio katsoi lisäksi, että niitä syitä, jotka johtivat päätöksen 2002/994/EY tekemiseen, ei voida soveltaa rehun ja elintarvikkeiden lisäaineisiin, ravintolisiin ja rehuaineisiin, koska ne ovat pitkälle jalostettuja.
            
         
               (6)
            
            
               Sen vuoksi päätöstä 2002/994/EY olisi muutettava.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2002/994/EY liitteessä oleva I osa seuraavasti:
   
      
         ”I OSA
      
      
         Luettelo ihmisravinnoksi tai rehuksi tarkoitetuista eläinperäisistä tuotteista, joiden tuonti unioniin sallitaan ilman 3 artiklassa säädettyä todistusta:
      
      
                  —
               
               
                  kalastustuotteet paitsi:
                  
                              —
                           
                           
                              vesiviljelystä saadut,
                           
                        
                              —
                           
                           
                              kuoritut ja/tai jalostetut katkaravut,
                           
                        
                              —
                           
                           
                              
                                 Procambrus clarkii -lajin ravut, jotka on pyydetty makeista luonnonvesistä,
                           
                        
            
                  —
               
               
                  gelatiini,
               
            
                  —
               
               
                  lemmikkieläinten ruoka Euroopan parlamentin ja neuvoston asetuksen (EY) N:o 1069/2009 mukaisesti (3),
               
            
                  —
               
               
                  elintarvikelisäaineina käytettävät aineet Euroopan parlamentin ja neuvoston asetuksen (EY) N:o 1333/2008 mukaisesti (4),
               
            
                  —
               
               
                  ravintolisinä tai ravintolisissä käytettävät aineet Euroopan parlamentin ja neuvoston direktiivin 2002/46/EY mukaisesti (5),
               
            
                  —
               
               
                  rehuaineiksi katsottavat kondroitiinisulfaatti ja glukosamiini komission asetuksen (EU) N:o 68/2013 mukaisesti (6),
               
            
                  —
               
               
                  rehun lisäaineiksi katsottavat L-kysteiini ja L-kystiini Euroopan parlamentin ja neuvoston asetuksen (EY) N:o 1831/2003 mukaisesti (7).
               
            
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 1 päivänä heinäkuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 24, 30.1.1998, s. 9.
   
      (2)  Komission päätös 2002/994/EY, tehty 20 päivänä joulukuuta 2002, eräistä Kiinasta tuotaviin eläinperäisiin tuotteisiin liittyvistä suojatoimenpiteistä (EYVL L 348, 21.12.2002, s. 154).